
Edition
 ⟨1⟩ namaḥ siddhebhyaḥ
1. Indravajrā
śrī-saṁyutānāṁ guṇa-toyadhīnāṁ
gupt-ānvayānāṁ nr̥pa-sattamānāṁ
⟨2⟩ rājye kulasyābhivivarddhamāne
ṣaḍbhir yyute varṣa-śate tha māse
2. Rucirā
su-kārttike bahula-dine tha paṁca(m)e
⟨3⟩ (gu)hā-mukhe sphaṭa-vikaṭotkaṭām imāṁ
jita-dviṣo jina-vara-pārśva-samjñikāṁ
jinākr̥tiṁ śama-damavān a⟨4⟩cīkaraT
3. Indravajrā
ācāryya-bhadrānvaya-bhūṣaṇasya
śiṣyo hy asāv āryya-kulodgatasya
Acāryya-gośa⟨5⟩(rmma)-munes sutas tu
padmāvatāv aśvapater bbhaṭasya
4. Vaṁśastha
parair ajeyasya ripughna-māninas
sa saṅghi⟨6⟩lasyety abhiviśruto bhuvi
sva-saṁjñayā śaṅkara-nāma-śabdito
vidhāna-yuktaṁ yati-mā⟨7⟩rggam āsthitaḥ
5. Upendravajrā
sa Uttarāṇāṁ sadr̥śe kurūṇāṁ
Udag-diśā-deśa-vare prasūtaḥ
⟨8⟩ kṣayāya karmmāri-gaṇasya dhīmāN
yad atra puṇyaṁ tad apāsasarjja

